钦定古今图书集成/明伦汇编/闺媛典/第015卷 > 湘水巫云曲 前人
## 钦定古今图书集成/明伦汇编/闺媛典/第015卷 > 湘水巫云曲 前人

湘江之水《巫山》云，“朝暮相思那得分。渺渺高堂怨巫
女，斑斑楚竹恨湘君。湘君巫女知何处，水中月色烟
中树。只解春来幻作花，不解花飞没春路。阳台故道
竟微茫，黄陵古庙久荒凉。鸳鸯锦水偏齐翼，鹦鹉芳
洲空断肠。断肠复断肠，问君苦不苦？解佩江边忆楚
妃，采莲渡口思交浦。草色如天染绿尘，杨花似雪扑”
青𬞟。水为帝子眼中泪，云是襄王梦里人。梦里眼中
俱不见，非烟非雾犹相眷。十二峰头画不成，三湘七
泽俱流遍。采得𬞟花不自由，更何人共水兰舟。曲终
歌罢谁无泪，水远山长空独愁。天边属玉双双起，茜
红裙色谁家女。欲言不言来不来，云不成云雨不雨。
烟波尽日浩空津，明月当天似镜新。畴能良夜偏忘
夜。若个逢春不怨春，怨春愁夜何时歇。岁岁春魂化
啼鴂。鹧鸪啼破九嶷天，王孙泣断苍梧月。